
Alternatív zenekarok dalszövegei és a posztmodern irodalomtanítás lehetséges kapcsolódási pontjai

Pályamunkám az irodalom tantárgy tanításának egy olyan szegletének megvizsgálására tesz
próbát, amely napjainkban egyre hangsúlyosabbá válik, ez a populáris kultúra, ezen belül is a
dalszövegek felhasználása, az alternatív, magyar nyelvű szövegeké. Mindezt a Bókay Antal-féle irodalomtanítás irodalomtudományi modell alapján, a posztmodern modellt alapul véve.
Ezt zenetörténeti kontextusból és a dal műfajának megközelítéséből, kortárs jelenségekből
vezetem le, kiemelve három alkotót: Lovasi Andrást, Likó Marcellt és Bérczesi Róbertet,
továbbá a Rájátszás alkotócsoportot. Az ő munkásságukat vizsgálom meg, elemzem
szövegeiket, helyezem el a kortárs irodalmi folyamatokban.



